Diari Oficial de la Generalitat Valenciana


Sumari del DOGV 9977, del 07-11-2024 (2024/11069)

RESOLUCIÓ de 5 de novembre de 2024, de la Direcció General d’Innovació i Inclusió Educativa, per la qual es resol la convocatòria de subvencions per a desenvolupar projectes d’investigació i innovació educativa en centres educatius no universitaris de la Comunitat Valenciana sostinguts amb fons públics, concertats i de titularitat pública distinta de la Generalitat, durant el curs acadèmic 2024-2025.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9977

Data del DOGV
:   07-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11390

CVE
:   LPHZ-C-7436-90428

Data del document
:   05-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública
    * centre d'ensenyament
    * educació

Per l'Orde 31/2016, de 4 de juliol, de la Conselleria d'Educació, Investigació, Cultura i Esport, es van aprovar les bases reguladores de les subvencions i assignacions econòmiques per a la realització de projectes d'investigació i innovació educativa en centres educatius no universitaris sostinguts amb fons públics de la Comunitat Valenciana (DOGV 7823, 07.07.2016).

Per la Resolució de 13 de juny de 2024, de la directora general d'Innovació Educativa i Ordenació de la Conselleria d'Educació, Universitats i Ocupació, es van convocar subvencions per a desplegar projectes d'investigació i innovació educativa en centres educatius no universitaris de la Comunitat Valenciana sostinguts amb fons públics, concertats i de titularitat pública distinta de la Generalitat, durant el curs acadèmic 2024-2025 (DOGV 9874, 19.06.2024).

Comprovada la documentació presentada i estant en poder de l'òrgan instructor totes les sol·licituds presentades, es va constituir l'11 de setembre de 2024 la comissió per a l'estudi, la valoració i la proposta de concessió de recursos i subvencions als centres participants, segons establix la base quarta de l'orde de bases.

Publicada en data 11 de setembre de 2024 en el web de la Conselleria d'Educació, Cultura, Universitats i Ocupació la Resolució provisional d'11 de setembre de 2024, de l'òrgan instructor de la convocatòria de subvencions, per a desplegar projectes d'investigació i innovació educativa en centres educatius no universitaris de la Comunitat Valenciana sostinguts amb fons públics, concertats i de titularitat pública distinta de la Generalitat, durant el curs acadèmic 2024-2025, i transcorregut el termini de deu dies hàbils per a fer al·legacions, d'acord amb la base desena de l'Orde 31/2016, de 4 de juliol de 2016.

Una vegada comprovada la documentació presentada i havent transcorregut el termini d'al·legacions i desistiments del 12 al 25 de setembre, i estudiades i, si és el cas, ateses les al·legacions presentades.

Vista la proposta de resolució definitiva de data 17 d'octubre de 2024, elevada per l'òrgan instructor de la convocatòria de subvencions, per a desplegar projectes d'investigació i innovació educativa en centres educatius no universitaris de la Comunitat Valenciana sostinguts amb fons públics, concertats i de titularitat pública distinta de la Generalitat, durant el curs acadèmic 2024-2025.

En virtut del que disposen les base cinquena i desena de l'Orde 31/2016, de 4 de juliol de 2016, i d'acord amb la delegació efectuada per a resoldre la convocatòria per la disposició final primera de l'Orde 31/2016, de 4 de juliol,

RESOLC

*Primer*

Concedir les subvencions als projectes seleccionats dels centres privats concertats i centres públics de titularitat distinta de la Generalitat que figuren en l'annex I d'esta resolució.

Estes subvencions s'abonaran a càrrec del capítol IV de la línia de subvenció S0388 del subprograma pressupostari 421E00 del pressupost de la Generalitat per a l'exercici 2024, dotat amb un import global màxim de 167.910,64 euros. El total concedit ha sigut de 38.841,52 euros per als PIIE globals i de 129.067,30 euros per als PIIE, que fan un total de 167.908,82 euros amb un romanent d'1,82 euros.

Quant al detall del repartiment, s'han fet dos borses de diners dins de cadascuna de les tipologies de projecte, per a PIIE globals i PIIE, dels quals 43.000 euros corresponen a PIIE globals i 124.910,64 euros a PIIE.

Del repartiment dels PIIE globals s'hi assignen 38.841,52 euros, amb un romanent de 4.158,48 euros, que passa a sumar-se a l'import de projectes d'investigació i innovació educativa. Del repartiment dels PIIE, de 124.910,64 euros més el romanent abans indicat de 4.158,48 euros, que suma un total de 129.069,12 euros, s'hi assignen 129.067,30 euros, amb un romanent d'1,82 euros.

*Segon*

Declarar projectes no seleccionats els indicats en l'annex II d'esta resolució, pels motius que en cada cas s'hi indiquen.

*Tercer*

El pagament de les assignacions i subvencions es farà als beneficiaris d'acord amb el que preveuen les bases dèsset, díhuit i dènou de l'Orde 31/2016, de 4 de juliol de 2016.

*Quart. Clàusula de transparència, subministrament d'informació i dades obertes*

1. En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, els subjectes beneficiaris de la subvenció hauran de complir les següents obligacions de transparència: 16 1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:

a) Perceben durant el període d'un any ajudes o subvencions públiques en una quantia superior a 100.000 euros.

b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.

c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros. En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'esta. Esta publicació es realitzarà a través de la pàgina web de l'entitat, o bé a través de la plataforma TEP – Transparència Entitats Privades, de GVA Oberta, a la qual es pot accedir en gvaoberta.gva.es/tep. Esta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.

2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.

3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per esta de les obligacions previstes en la Llei de transparència, en el termini de quinze dies hàbils des del requeriment. Una vegada transcorregut el termini conferit en el requeriment sense que el mateix haguera sigut atés, l'òrgan que ha realitzat el requeriment podrà acordar, prèvia advertència i audiència a l'interessat, la imposició de multes coercitives els termes previstos en l'article 5 de la Llei 1/2022.

4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.

*Cinquè. Recursos*

Contra la present resolució, que esgota la via administrativa, el centre privat concertat o centre públic de titularitat distinta de la Generalitat, si ho estima oportú, podrà interposar un recurs contenciós administratiu en el termini de dos mesos a comptar de l'endemà de ser publicada, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'este mateix òrgan en el termini d'un mes comptat en els mateixos termes, de conformitat amb el que disposa la legislació vigent en matèria de procediment administratiu comú. Tot això, sense perjuí que les persones interessades puguen presentar qualsevol altre recurs que estimen pertinent.

  

València, 5 de novembre de 2024

(p. d. Resolució 13.04.2022; DOGV 9328, 29.04.2022)

María del Rosario Escrig Llinares

Directora general d’Innovació i Inclusió Educativa

Esta disposició conté annexos. Consulteu-ne la versió en PDF.